Wide Open Spaces (שיר)

Wide Open Spaces הוא שיר שנכתב על ידי סוזן גיבסון, ואשר בוצע והוקלט על ידי הלהקה דיקסי צ'יקס. השיר יצא בתור הסינגל השלישי מהאלבום באותו השם בחודש יולי 1998. השיר הגיע למספר 1 במצעד Hot Country Songs בארצות הברית, ונשאר במקום זה למשך ארבעה שבועות בנובמבר 1998. הוא גם הגע למספר 41 במצעד הפופ, בילבורד הוט 100. הוא הגיע למספר 1 במצעד הקאנטרי הקנדי, הלהיט מס' 1 הראשון שלהן בקנדה, ותחילה של תמיכה רבת-שנים בלהקה. בשנת 2001, ה-RIAA הציב את "Wide Open Spaces" במקום 259 ברשימת "365 שירי המאה". ב-2003, ערוץ הקאנטרי CMT מנה את השיר כמספר 22 ברשימת "100 השירים הגדולים של מוזיקת קאנטרי". סוזן גיבסון, מאמרילו, טקסס, כתבה את המילים הראשונות של השיר ב-1993, בביקורה הראשון בבית לאחר שנסעה ללמוד יערנות באוניברסיטת מונטנה. היא השאירה את המחברת עם מילות השיר בבית בטעות כשחזרה ללימודים; אמא שלה מצאה את המחברת ושלחה לה אותה יחד עם חבילת פינוקים, מה שעורר את גיבסון להשלים את השיר בנושא עזיבת הבית. היא ביצעה אותו לראשונה במועדונים מקומיים סביב אוניברסיטת מונטנה, והשיר זכה לפופולריות מסוימת בקרב הקהלים. בסוף שנות ה-1990, גיבסון הייתה הסולנית בלהקת האלט-קאנטרי, The Groobees. הלהקה הקליטה אלבום ב-1998, Wayside, שכלל את "Wide Open Spaces" (האלבום יצא ב-1999). האלבום הופק על ידי לויד מיינס, שהוא אביה של הסולנית החדשה דאז של הדיקסי צ'יקס - נטלי מיינס. לויד מיינס הזדהה עם הסיפור של בת המשפחה שעוזבת את הבית, וחשב שהוא יתאים לקול של נטלי; הוא הביא את השיר לקבוצה, והן בחנו אותו במספר הופעות וקיבלו תגובות חזקות. גם חברות הלהקה, וגם חברת התקליטים שלהן, Sony Music, הסכימו עם לויד מיינס לגבי התאמת השיר, ולא רק שהקליטו גרסה, אלא הפכו את השיר לשיר הכותרת של האלבום הבא שלהן, הראשון של הלהקה עם מיינס כסולנית. האופי הצעיר, הרומנטי, ההרפתקני של Wide Open Spaces", ותחושת העצמאות שבו, היו גורמי מפתח בהיווצרות התדמית החדשה של הלהקה; השיר, שהיה ללהיט, הפך לשיר ההיכר של הדיקסי צ'יקס, והיה פופולרי במיוחד בקרב נערות. השיר מדבר על האפשרויות שעדיין לא התגלו: She needs wide open spaces, Room to make her big mistakes She needs new faces — She knows the high stakes בתרגום חופשי: היא צריכה מרחבים פתוחים/מקום לטעויות הגדולות שלה/היא צריכה פרצופים חדשים/היא מודעת לסיכונים. השיר נחשב למופת של כתיבה באמצעות האסטרטגיה שבה השורות לא חוזרות על עצמן, לא בבתים ולא בפזמון. העיבוד עם טעמי הבלוגראס הטקסני מתחיל בריף של כינור קאנטרי, ואז הלהקה מצטרפת. את הבתים שרה נטלי מיינס לבדה, עם תופים, כינור, גיטרה רכה ופסנתר כליווי. בפזמון האחיות אמילי ארווין ומארטי סיידל שרות הרמוניה עם מיינס, שם תוספת של ניגון בנג'ו. בקטע האינסטרומנטלי ארווין וסיידל מוסיפות מנדולינה וכינור בהתאמה.  אמילי ארווין הייתה גאה שהלהקה יכולה להנפיק להיטים שבהם כלים מסורתיים כמו הבנג'ו עדיין יכולים להשתלב, כלים שהממסד של מוזיקת הקאנטרי בנאשוויל לעיתים קרובות לא רואה בעין יפה, כ"הילבילי" מדי. סוזן גיבסון והשיר שלה "Wide Open Spaces" נחשבים לעיתים כדוגמה להשפעת מערב טקסס על כתיבת מוזיקת קאנטרי; גיבסון עצמה רואה באמרילו את "המקום של המרחבים הפתוחים, עם השקיעות היפות ביותר שיש."  השיר זכה לכבוד בנאשוויל, והוכרז בפרסי איגוד מוזיקת הקאנטרי בתור הסינגל של השנה ב-1999. זה גם זיכה את גיבסון בפרס כותבת השנה במוזיקת הקאנטרי של American Songwriter ב-2000, כמו גם בפרס BMI הפרס של 1999. על אף שהשיר עצמו לא היה מועמד לפרס גראמי (האלבום היה מועמד, וכן הסינגל השני ממנו, "There's Your Trouble", אשר שניהם זכו בקטגוריות שלהם), הוא נכלל באלבום האוסף של מועמדי גראמי לשנת 1999. הקליפ של "Wide Open Spaces" מראה את חברות הדיקסי צ'יקס בהרי הרוקי בקולורדו, רצות ומשחקות בשדות פתוחים של פרחי בר וכדומה. בין לבין, יש סצנות של הלהקה בסיבובי הופעות: בהופעה חיה, מאחורי הקלעים, באוטובוס. את הקליפ ביים טום אוליפנט, אשר ביים עבורן קודם את "There's Your Trouble", ומאוחר יותר ביים בשיתוף את "Without You". הקליפ זכה בפרס איגוד מוזיקת הקאנטרי לווידאו קליפ של השנה ב-1999. הוא נרשם במקום 32 ברשימת CMT משנת 2004 של 100 קטעי הווידאו הגדולים. מידע על היצירה "Wide Open Spaces" באתר מיוזיק בריינז "Dixie Chicks Complete Discography: Wide Open Spaces". The All-Inclusive Dixie Chicks Page. 2000-04-12. אורכב מ-המקור ב-2008-05-31. נבדק ב-2018-09-20. "Historical Dixie Chicks". Dixie Chicks. אורכב מ-המקור ב-2011-07-19. נבדק ב-2018-09-20. Nelson, Rachel (2006-10-19). "Susan Gibson returns to 'Wide Open Spaces'". The Ranger. אורכב מ-המקור ב-2009-09-22. נבדק ב-2018-09-20. Stephens, Patia (Spring 2008). "Montana On Her Mind". The Montanan. Tracy, Kathleen (2000). The Dixie Chicks: Photo Biography. ECW Press. ISBN 1-55022-418-2. p. 66 Braheny, John (2006). The Craft and Business of Songwriting: A Practical Guide to Creating. Writer's Digest Books. ISBN 1-58297-466-7. p. 94. Tracy, Photo Biography, p. 69. Brink, Pamela H. (2004). "West Texas Family Music Making". In David J. Wishart (ed.). Encyclopedia of the Great Plains. University of Nebraska Press. p. 551. ISBN 0-8032-4787-7. Morris, Edward (2000-01-28). "Susan Gibson Nets Top Award for "Wide Open Spaces"". CMT. "41st annual Grammy nominees and winners". CNN. 1999-02-24. אורכב מ-המקור ב-2008-06-13. נבדק ב-2008-07-11. Dickerson, James L. (2000) Dixie Chicks: Down-Home and Backstage. Taylor Trade Publishing, Dallas, Texas. ISBN 0-87833-189-1. pp. 108–109. "100 Greatest Music Videos". Country Music Television. 2004. "RPM Top 100 Country Tracks of 1998". RPM. 14 בדצמבר 1998. אורכב מ-המקור ב-2016-03-15. נבדק ב-2018-09-20. {{cite web}}: (עזרה) "Best of 1998: Country Songs". Billboard. Prometheus Global Media. 1998. "Best of 1999: Country Songs". Billboard. Prometheus Global Media. 1999.